Mėnulio Lietuva

Mėnulio Lietuva – 1997 m. Lietuvos kino bei CineMark studijose Sauliaus Šaltenio novelės „Duokiškio baladės“ motyvais sukurtas meninis filmas. Spalvotas. Tragikomedija. Filmo trukmė – 94 min.

Siužetas 
Tragikomiška istgorija vyksta pokario Lietuvos miestelyje. Čia vieni tarnauja sovietų okupantams, kiti – kovoja už tėvynės laisvę, laukdami pagalbos iš Vakarų.

Pijokėlis Rapolas Pulmonas, senu arkliu vežiojantis duoną, susiduria su enkavedisto Pernaravičiaus pretenzijomis ir jo persekiojamo gimnazistų partizanų būrio vadu Jėzumi, išvaizda labai panašiu į viešpatį.
Jauną mokytoją Angelę beviltiškai įsimylėjęs Pernaravičius, ją myli ir vokiečių okupacijos metais mokytojos išgelbėtas rusų kareivis Ivanovas. Meilę jai puoselėja gimnazistų būrio vadas žavusis Jėzus, vėliau tragiškai žuvęs meilės glėbyje. Ją įsimyli ir mokyklos direktorius Čaplikas, valdžios atsiųstas patikrinti Angelės moralinį veidą, kuris jam tapo labai patrauklus…

Vaidina 
 Dalia Michelevičiūtė – Angelė
 Valentinas Masalskis – stribų vadas
 Vidas Petkevičius
 Gediminas Girdvainis – Pulmanas
 Remigijus Vilkaitis
 Arūnas Sakalauskas
 Jokūbas Šniras
 Olita Dautartaitė
 Leonardas Zelčius
 Andrius Jacinevičius-Simon
 Jelena Bogdanovič
 Nina Lido
 Liubovė Timochova
 Vladimiras Jefremovas
 Aušrinė Sabaliauskaitė
 Pranas Kvietkus
 K. Ferencas
 Šarūnas Puidokas
 Vytautas Germanavičius
 Žanas Šajevičius
 Dinas Šajevičius.

Kūrybinė grupė 
 Scenarijaus autorius – Saulius Šaltenis
 Režisierius statytojas – Gytis Lukšas
 Prodiuseriai – Algirdas Šemeškevičius, Kęstutis Petrulis
 Kompozitorius – Vidmantas Bartulis
 Operatorius statytojas – Algimantas Mikutėnas
 Montažo režisierė – Ona Diržytė
 Dailininkas statytojas – Augis Kepežinskas
 Kostiumų dailininkė – Zita Gustienė.

Nuorodos 
 Filmo svetainė

Mėnulio Lietuva
1997 filmai